|  |  |
| --- | --- |
| **Elem tartalma: Reggeli ima, kiscsoport kezdőimája**Tanúságtétel – Nyomot hagyni - Tavaszi Zagyvás online találkozó | Kategória: ima |
| Szerző(k): Kis DomonkosJelöld be a szerkesztő(k) opciót! (lenyíló lista)  | Esemény: Találkozó |
| Kapcsolódó téma: | Kapcsolódó előadás: |
| Régió: Jelölj ki egy elemet (lenyíló lista) | Település:  | Időpont:  |

Kapcsolódó anyagok:

 2014\_04\_tanusagtetel\_nyomot\_hagyni\_eloadas\_zv\_talalkozo

Törzsanyag:

**Reggeli ima, kiscsoport kezdőimája**

 **Tanúságtétel – Nyomot hagyni**

Tavaszi Zagyvás Online találkozó

Zagyvamenti Nagyboldogasszony Közösség

#### Mindenki számára:

#### Mt 5,13-16

#### 13Ti vagytok a föld sója. Ha a só ízét veszti, ugyan mivel sózzák meg? Nem való egyébre, mint hogy kidobják, s az emberek eltapossák. 14Ti vagytok a világ világossága. A hegyen épült várost nem lehet elrejteni. 15S ha világot gyújtanának, nem rejtik a véka alá, hanem a tartóra teszik, hogy mindenkinek világítson a házban. 16Ugyanígy a ti világosságotok is világítson az embereknek, hogy jótetteiteket látva dicsőítsék mennyei Atyátokat!

**Ima:**

Uram! Te azt mondod, hogy mi vagyunk a föld sója. Valóban: jó itt együtt lenni a Zagyvásokkal, jó Érted élni, Neked segíteni abban, hogy a Te örömhíred minél több helyre eljusson.

Kérlek, segíts, hogy minden keresztény felismerje, jó Veled élni az életet. Imádkozom, hogy életünk valóban olyan legyen, mint a só az ételben, vagy a fény a sötétben. Ehhez kérek Tőled erőt Istenem!

**Elmélkedés az előadásból - 1. rész:**

Ha süt a nap, sugarai mindent beragyognak. De szükségünk van egy nagyítólencsére ahhoz, hogy a sugarakat összegyűjtsük és egy papírt lángra gyújthassunk velük. - Isten jóságának sugárzása is mindenütt jelen van. De a hívő, a hívő közösség az a „nagyítólencse”, aki, vagy amely magába fogadhatja az isteni sugarakat (isteni életet), és Isten általuk tud hatni - általuk tudja lángra lobbantani a lelkeket. Isten megtehetné és olykor meg is teszi, hogy közvetlenül megérint valakit, ahogy megérintette Szent Pált és másokat (vö. ApCsel 9,1-20). De általában mégis az Egyház, a keresztények által akar tevékenykedni.

**Ima:**

Add meg Jézus, hogy mind a plébániáink, mind a Zagyvamente közössége és minden keresztény közösség valóban összegyűjthesse a te fényed sugarát, hogy azt másoknak is tovább tudja adni! Add, hogy életünk jel lehessen a többi ember számára!

**Elmélkedés az előadásból - 2. rész:**

Jézus azért alapította az Egyházat, azért mutatta meg a keresztényeknek az Istennel való egyesülés útját, azért adta nekik a szentségeket, hogy egyesüljenek Istennel: Hogy - mint jó nagyítóüveg - fogadják magukba az isteni életet, s közvetítsék azt az embereknek.
A keresztényeknek tehát legnagyobb feladatuk, hogy átadják magukat Istennek, és

így Ő működhessen, „gyújthasson” általuk.

**Ima:**

Istenem! Hiszek Tebenned! Tudom, hogy nagyon szeretsz engem, és hogy nem véletlenül teremtettél meg, hanem csodálatos terved van az életemmel. Tudom, hogy sok butaságot, bűnt követtem el életem során. Hiszem, hogy Te meghaltál bűneimért, hogy új életem lehessen. Bocsásd meg kérlek bűneimet. Mostantól Neked adom az életem, Te rendelkezz vele! Mostantól mindig figyelni fogok Rád, és a fontos kérdéseknél mindig megkérdezem, hogy Istenem, mi a Te akaratod?! Küldd el Szentlelkedet, hogy legyen erőm mindig úgy cselekedni, ahogy Te szeretnéd akkor is, ha az ismerőseim kinevetnek emiatt. Ámen!

**Elmélkedés 2 - életem kormánya:**

Egyik délután a szokásos módon indultam haza a munkahelyemről. Beültem az autóba, és kihajtottam a parkolóból. Jó kedvem volt, és valami megmagyarázhatatlan ötlettől vezérelve felvettem egy stoppost, aki saját bevallása szerint már régóta állt az út szélén. Bemutatkoztunk egymásnak. Megtudtam, hogy Jézusnak hívják. Éppen oda tartott, ahol én is lakom, így megegyeztünk, hogy elviszem. Hamarosan azonban igen furcsa kérése támadt ennek a Jézusnak. Arra kért, kanyarodjak le az országútról egy kisebb mellékútra, mert akkor hamarabb hazaérünk. Ismervén az utat, nem hallgattam rá, hiszen az országút egyenesen a lakhelyünk felé tartott. A stopposom elfogadta a döntésemet, azonban hamar kiderült, hogy neki volt igaza: olyan dugóba keveredtünk, amilyet azon az útszakaszon még nem láttam. Ezt mondta:

*- Na látod, én csak segíteni akartam neked. Hidd el nekem, bármerre is tartasz az életben, a helyes utat csak rajtam keresztül találod majd meg.*

Ezen nagyon meglepődtem, és dühös is lettem. Ezt válaszoltam neki:

*- Mondd, kinek képzeled te magad? Arra sincs pénzed, hogy buszra szállj. Látod, én idáig elhoztalak téged, most pedig te akarsz nekem dirigálni?"*

De Jézus nem tágított:

*- Hát nem érted? Én vagyok az Út! Ha engem követsz, biztos úton haladhatsz az örök boldogság felé. Csak annyit kell tenned, hogy helyet cserélünk. Az autó a tiéd, de hidd el, ki tudlak juttatni minden nehézségből, még ebből a dugóból is.*

Ez a kijelentés annyira abszurdnak tűnt számomra, hogy beleegyeztem. Végül is dugóban vagyunk, szóval ha akarna, akkor sem tudna lelépni a kocsimmal. Így hát helyet cseréltünk. Legnagyobb megdöbbenésemre amikor beültem az anyósülésre, és ránéztem az útra, egyetlen autót sem láttam magunk előtt. A dugó teljesen eltűnt. Megrémültem:

*- Cseréljünk helyet!* - Kiáltottam föl. Jézus készséggel visszaadta a helyet. Amikor viszont visszaültem a kormány elé, az úton megint annyi autó állt előttem, mint az előbb. Jézus látta, hogy meg vagyok lepődve, és a következőt mondta:

*- Látod, te görcsösen ragaszkodsz ahhoz, hogy minden úgy legyen, ahogy te akarod. Ha bíznál bennem, és átadnád nekem életed irányítását, én egy örömteli, boldog élet felé vezetném az életed. Most viszont döntened kell. Átadod nekem életed vezetését (örökre), vagy elutasítasz engem? Én senkire nem akarom ráerőltetni magam. Ha megkérsz rá, itt és most kiszállok az autóból, és azt kezdhetsz az életeddel, amit szeretnél. Például várakozhatsz még ebben a dugóban jó sokáig. Ha viszont nekem adod az életedet, megígérhetem, hogy mindig vigyázok rád, és örök boldogságot kapsz érte. Nekem minden dugóra van megoldási javaslatom. Mondd, mit választasz?*

**Ima:**

Jézusom! Te mindent tudsz, azt is tudod, hogyan lesz boldog az életem. Jöjj, vedd át életem irányítását! Küldd el Szentlelkedet, hogy mindig tudjam, merre kell haladnom a Te akaratod szerint! Szeretlek Jézusom! Ámen.

**Kiscsoportra:**

**Mt 10,32-33**

32Azokat, akik megvallanak engem az emberek előtt, én is megvallom majd mennyei Atyám előtt. 33De aki megtagad az emberek előtt, azt én is megtagadom mennyei Atyám előtt.

**Ima:**

Istenem! Adj bátorságot, hogy mindig fel merjelek vállalni téged mások előtt! Az iskolában, a barátok körében, a szüleim előtt, sőt, az utcán is legyen merszem keresztet vetni. Ha pedig valaki valami istenellenes dolgot mond, legyen merszem kiállni a Te igazságod mellett. Kérlek, adj bölcsességet, hogy mindig azt mondhassam az engem kérdezőknek, amit hallaniuk kell! Ámen.

**Mk 16,15**

Aztán így szólt hozzájuk: „Menjetek el az egész világra, és hirdessétek az evangéliumot minden teremtménynek!

**Ima:**

Ámen!

Eszközigény: